Robert Lau Hoi Chew

Datuk Robert Lau Hoi Chew (; 15 September 1942 – 9 April 2010) adalah seorang ahli politik dan bekas Timbalan Menteri Pengangkutan Malaysia.

Kerjaya politik
Robert Lau dipilih sebagai ahli Parlimen Sibu selama 5 penggal (1990, 1995,1999, 2004 dan 2008). Beliau bertanding di kerusi Sibu yang diperuntukkan untuk Parti Rakyat Bersatu Sarawak (SUPP).

Beliau dipilih menjadi Naib Presiden SUPP. Kemudian dilantik Timbalan Menteri Perumahan dan Kerajaan Tempatan pada Mac 2004-2008. Pada April 2009, Datuk Seri Najib Tun Razak melantik beliau sebagai Timbalan Menteri Pengangkutan dalam rombakan kecil Kabinet.

Lau terkenal sebagai "raja tandas" kerana usahanya memastikan kebersihan di tandas awam di seluruh negara semasa berkhidmat di Kementerian Perumahan dan Kerajaan Tempatan.

 Pilihan raya Malaysia 2008 
Dalam pilihan raya umum Malaysia 2008, Robert Lau Hoi Chew bertanding menggunakan tiket Barisan Nasional. Beliau telah bertanding di kawasan parlimen Sibu, negeri Sarawak. Robert Lau Hoi Chew telah menang dengan mendapat undi sebanyak 19138 dan majoriti undi 3235.

Calon lawan ialah Wong Ho Leng - DAP mendapat 15,903 undi. Antara calon lain ialah Lim Chin Chuang dari PKR dan mendapat 812. Peratus pengundi yang keluar ialah 67.7%. Undi rosak sebanyak 334.

 Keluarga 
Isterinya Datin Janet Lau Ung Hie dan mempunyai tiga anak,  Alvin Lau Lee Jen, 39, Tammy Lau Lee Teng, 36, dan Pierre Lau Lee Wui, 34.Robert Lau hidap barah hati sejak dua tahun

Beliau berasal dari keluarga perniagaan terkemuka di Sibu. Abangnya, Datuk Lau Hui Siong, ahli perniagaan terkemuka dan pengasas syarikat konglomerat KTS Group, yang terbabit dalam industri kayu dan media termasuk Borneo Post, Utusan Borneo dan Oriental Daily, meninggal dunia pada Oktober 2004, akibat barah.

Meninggal dunia
Pada 9 April 2010, jam 11.10 pagi Robert Lau meninggal di rumahnya di Mont Kiara, Kuala Lumpur kerana barah hati sejak 2008. Beliau berulang-alik ke Hospital Selayang untuk dapatkan rawatan susulan. Mendiang diterbangkan dengan penerbangan ihsan Tentera Udara Diraja Malaysia (TUDM) untuk disemadikan di Taman Memorial Nirwana, Sibu, Sarawak.

Pilihan raya kecil Sibu 2010 akan diadakan selepas pengumuman oleh Suruhanjaya Pilihan Raya Malaysia. Timbalan Menteri Pengangkutan Robert Lau Meninggal Dunia Bernama

 Keputusan pilihan raya 
+Parlimen Malaysia: Sibu, Sarawak Percentage figures based on total turnout (including votes for other candidates not listed).TahunBarisan NasionalUndiPrtsPembangkangUndiPrts1990 (SUPP)11,91454%Ling Sie Ming (DAP)9,90645%1995 (SUPP)15,31756%Wong Ho Leng (DAP)10,47238%1999 (SUPP)23,22760%Wong Sing Nang (DAP)14,08537%2004 (SUPP)20,50154%Wong Ho Leng (DAP)17,16145%2008 (SUPP)19,13853%Wong Ho Leng (DAP)15,90344%

 Lihat juga 
 Analisis Prestasi Barisan Nasional 2008

 Rujukan 

Kategori:Kelahiran 1942
Kategori:Kematian 2010
Kategori:Orang dari Sarawak
Kategori:Roman Katolik Malaysia
Kategori:Ahli Dewan Rakyat, Parlimen Malaysia ke-8
Kategori:Ahli Dewan Rakyat, Parlimen Malaysia ke-9
Kategori:Ahli Dewan Rakyat, Parlimen Malaysia ke-10
Kategori:Ahli Dewan Rakyat, Parlimen Malaysia ke-11
Kategori:Ahli Dewan Rakyat, Parlimen Malaysia ke-12